সদ্য সমাপ্ত জাকাৰ্টা এছিয়ান গেইমছত এটা সোণ আৰু দুটা ৰূপৰ পদক অৰ্জন কৰি দেশবাসীক গৌৰৱান্বিত কৰা অসম কন্যা হিমা দাসৰ লগতে প্ৰতিযোগিতাখনত সফলতা লাভ কৰা ভাৰতীয় খেলুৱৈসকলক আজি নতুন দিল্লীত আদৰণি তথা শুভেচ্ছা জ্ঞাপন কৰিব প্ৰধান মন্ত্ৰী নৰেন্দ্ৰ মোদীয়ে।
উল্লেখ্য যে সোমবাৰে নিশা ইণ্ডোনেছিয়াৰ জাকাৰ্টাৰ পৰা আহি নতুন দিল্লীত উপস্থিত হৈছে হিমা দাসৰ সৈতে ভাৰতীয় খেলুৱৈৰ দলটো। ইয়াৰ পাছতে বিভিন্নজনে ভাৰতীয় দলটোক আদৰণি তথা শুভেচ্ছা জ্ঞাপন কৰে।
আনহাতে চমকপ্ৰদ প্ৰদৰ্শন আগবঢ়াই ভাৰতৰ হৈ পদক অৰ্জন কৰা খেলুৱৈসকলক কেন্দ্ৰীয় চৰকাৰৰ তৰফৰ পৰা মঙলবাৰে কেন্দ্ৰীয় ক্ৰীড়া মন্ত্ৰী আৰু গৃহ মন্ত্ৰীয়ে নতুন দিল্লীত আয়োজিত এক অনুষ্ঠানত সম্বৰ্ধনা জনায়।
উল্লেখ্যযোগ্য যে জাকাৰ্টা এছিয়ান গেইমছত মহিলাৰ ব্যক্তিগত ৪০০ মিটাৰৰ দৌৰত ৰাষ্ট্ৰীয় অভিলেখ গঢ়ি দেশৰ হৈ ৰূপৰ পদক অৰ্জন কৰি ইতিহাস সৃষ্টি কৰাৰ পাছতে হিমা দাসক দেশৰ প্ৰধান মন্ত্ৰীয়ে নিজৰ টুইটযোগে প্ৰশংসা কৰাৰ লগতে ভৱিষ্যৎ উজ্জ্বল কামনা কৰা দেখা গৈছিল।
ইফালে জানিব পৰা মতে অহা ৭ ছেপ্টেম্বৰত গুৱাহাটীলৈ আহিব সদ্যসমাপ্ত এছিয়ান গেইমছত এটা স্বৰ্ণপদক আৰু দুটা ৰূপৰ পদকেৰে অসম তথা দেশলৈ গৌৰৱ কঢ়িয়াই অনা অসমকন্যা হিমা দাস। আৰু সেইদিনাই গুৱাহাটীৰ শ্ৰীমন্ত শংকৰদেৱ কলাক্ষেত্ৰত ৰাজ্যিক মৰ্যাদাৰে হিমাক আদৰণি জনাব ৰাজ্য চৰকাৰে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
